Diari Oficial de la Generalitat Valenciana


Sumari del DOGV 5831, del 20-08-2008 (2008/10473)

Informació pública de sol·licitud d'autorització administrativa del projecte d'execució de canvi de conductor a dúplex Gull de la línia aèria de transport d'energia elèctrica a 220 kV, doble circuit, denominada: Escombreras-Torrente, en el tram Elx-Rojales. Expedient ATLIRE/2008/58/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10090


Data del document
:   31-07-2008

Organisme emissor
:   Conselleria d'Infraestructures i Transport

Tipus de document
:   Informació Pública

Informació pública de sol·licitud d'autorització administrativa del projecte d'execució de canvi de conductor a dúplex Gull de la línia aèria de transport d'energia elèctrica a 220 kV, doble circuit, denominada: Escombreras-Torrente, en el tram Elx-Rojales. Expedient ATLIRE/2008/58/03. [2008/10589]  
A l'efecte del que preveu la Llei 54/1997, de 27 de novembre, del Sector Elèctric; en l'article 125 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i en el Decret 88/2005, de 29 d'abril, del Consell de la Generalitat Valenciana, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, se sotmet al tràmit d'informació pública de sol·licitud d'autorització administrativa del projecte d'execució de canvi de conductor a dúplex Gull de la línia aèria de transport d'energia elèctrica a 220 kV, doble circuit, denominada: Escombreras-Torrente, en el tram Elx-Rojales, les característiques generals del qual són les següents:  
Peticionari: Red Eléctrica de España, SAU.  
Domicili: passeig del Conde de los Gaitanes 177. Alcobendas. 28246 Madrid.  
Tensió de la línia: 220 kV.  
Inici: subestació d'Elx (Alacant).  
Final: subestació de Rojales (Alacant).  
Província afectada: Alacant.  
Capacitat tèrmica de transport per circuit s/RD 2819/1998: 745 MVA.  
Altitud: zona A.  
Nombre de circuits: el traçat discorre en suports de doble circuit en el tram d'entrada i eixida a la subestació d'Elx i en la línia subterrània a la subestació de Saladas. La resta de la línia discorre en suports de simple circuit i és la que està afectada per les modificacions. Tots els circuits són trifàsics.  
Nombre de conductors per fase: tres.  
Disposició: doble bandera en el traçat en doble circuit i en capa en el seu traçat en simple circuit.  
Tipus de conductor: GULL AW.  
Nombre de conductors per fase: 2.  
Tipus de cable de terra: 1 cable tipus OPGW, amb 48 fibres òptiques i 1 cable tipus OPGW-15, amb 80 fibres òptiques.  
Fonamentacions: massissos independents de formigó en massa.  
Preses de terra: piques de ferro galvanitzat.  
Aïllament: bastons de cautxú-silicona de nivell de pol·lució IV (pol·lució molt forta).  
Antivibradors: en fase.  
Suports: torres metàl·liques de gelosia.  
Longitud total aproximada: 24,682 km.  
Pressupost total: 1.163.888 euros.  
Termes municipals afectats: Rojales, Benijófar, San Fulgencio i Elx (Alacant).  
Finalitat: dotar la línia de la seguretat i la qualitat de servici que la instal·lació i el mercat requerixen, i és necessària la substitució de l'actual conductor, a causa de les grans sobrecàrregues que es produïxen en la línia elèctrica i que tenen com a conseqüència la freqüent aparició de punts calents i la contínua degradació del conductor actual causat per l'augment de la demanda d'energia elèctrica a la zona. Amb esta substitució s'augmentarà la seua capacitat de transport a 745 MVA, i s'adequarà la instal·lació a allò que s'ha preceptuat en el reglament tècnic de línia aèria d'alta tensió, aprovat per Decret 3151/1968, de 29 de novembre. La mencionada línia elèctrica està inclosa en el document denominat: Planificació dels Sectors d'Electricitat i Gas 2008-2016. Desenvolupament de les Xarxes de Transport, de maig de 2008, aprovat per Acord del Consell de Ministres amb data 30 de maig de 2008.  
Cosa que es fa pública perquè se'n prenga coneixement, i perquè en el termini de vint dies, comptadors a partir de l'endemà de la publicació d'este anunci, qualsevol interessat puga examinar el projecte d'execució de la instal·lació descrita, a les oficines del Servici Territorial d'Energia a Alacant, situades al c/ Rambla Méndez Núñez, 41, 03387-Alacant, i puga formular, en dos exemplars, en el mencionat termini, qualssevol al·legacions que es consideren oportunes.  
Alacant, 31 de juliol de 2008.- El cap del Servici Territorial d'Energia: Miguel García Mengual.